Anexa nr. 1

la Hotărârea Guvernului

nr. din \_\_\_\_\_\_\_\_\_2022

**REGULAMENT-CADRU**

**cu privire la activitatea Centrului de Justiție Familială al Poliției**

**Capitolul I**

**DISPOZIȚII GENERALE**

1. Regulamentul-cadru cu privire la activitatea Centrului de Justiție Familială al Poliției *(în continuare – Regulament)* stabilește scopul, obiectivele, principiile, funcțiile și atribuțiile, drepturile și obligațiile Centrului și a beneficiarilor acestuia.
2. Centrul de Justiție Familială al Poliției *(în continuare – Centru)* este o subdiviziune a Poliției, fără personalitate juridică, care în regim continuu (24 de ore pe zi, 7 zile pe săptămână) asigură beneficiarilor un răspuns prompt la cazurile de violență în familie și violență sexuală *(în continuare – cazuri de violență)*, prin acordarea asistenței specializate integrate.
3. Beneficiarii Centrului sunt victimele violenței în familie și violenței sexuale *(în continuare – victimele violenței)*.
4. Centrul este amenajat și dotat conform Standardelor minime de calitate pentru serviciile prestate în cadrul acestuia, în corespundere cu scopul și obiectivele sale, particularitățile și necesitățile speciale ale beneficiarilor, asigurându-le o atmosferă favorabilă și un mediu sigur și prietenos.
5. Centrul nu oferă plasament, servicii de reabilitare și reintegrare, precum și nu substituie serviciile specializate existente pentru victimele violenței.

**Capitolul II**

**SCOPUL, OBIECTIVELE ȘI PRINCIPIILE DE ACTIVITATE ALE CENTRULUI**

1. Scopul Centrului este de a asigura un răspuns intersectorial prompt la cazurile de violență față de victimele violenței, centrat pe necesitățile acestora, prin oferirea serviciilor de asistență specializată, protecție și accesul la justiție prin prestarea serviciilor integrate sub același acoperiș.
2. Obiectivele Centrului sunt:

1) acordarea în aceeași locație a asistenței specializate psihologice, juridice, medicale, medico-legale și sociale victimelor violenței prin intervenții imediate, coordonate și profesioniste;

2) facilitarea procesului de administrare a probelor pertinente, concludente și utile în cadrul procesului penal/contravențional;

3) facilitarea asigurării protecției imediate a victimelor în condițiile legii;

4) prevenirea revictimizării sau apariției riscurilor de escaladare a situației.

1. În cadrul Centrului, acordarea asistenței specializate se realizează în baza următoarelor principii:
2. respectarea drepturilor și a demnității umane;
3. oferirea serviciilor centrate și ajustate la necesitățile individuale ale victimei;
4. prevenirea revictimizării și/sau re-traumatizării;
5. umanismul și empatie în lucrul cu victimele violenței;
6. abordarea intersectorială a cazurilor de violență;
7. acordarea intervenției imediate și unitare;
8. intervenția multidisciplinară, specializată și profesionistă;
9. asigurarea confidențialității;
10. asigurarea accesibilității;
11. asigurarea dreptului la informare;
12. imparțialitatea, egalitatea, nediscriminarea;
13. respectarea eticii profesionale.

**Capitolul III**

**ACTIVITATEA CENTRULUI**

**Secțiunea a 1-a**

**Funcțiile și atribuțiile Centrului**

1. În vederea realizării scopului său, Centrul exercită următoarele funcții de bază:
2. asigură examinarea sesizărilor reclamate de către beneficiari, cu privire la cazurile de violență, administrarea probelor, implicit ridicarea urmelor biologice, precum și la necesitate, sesizează subdiviziunea teritorială a Poliției competentă, pentru acordarea asistenței necesare în procesul de examinare a cazului raportat;
3. asigură protecția și siguranță imediată victimelor violenței, prin furnizarea serviciilor de asistență de urgență în situații de criză în scopul prevenirii riscurilor escaladării situației;
4. oferă acces la servicii specializate integrate pentru victimele violenței, prin reducerea numărului de locații unde trebuie să se deplaseze victima pentru a obține asistență și protecție;
5. asigură accesul victimelor violenței la servicii de sprijin, prin referirea acestora către serviciile abilitate conform necesităților identificate;
6. acordă servicii de consiliere juridică primară;
7. oferă acces victimelor violenței la asistență juridică specializată gratuită în condițiile legii.
8. Reieșind din funcțiile de bază, Centrul are următoarele atribuții:
9. examinează sesizările cu privire la infracțiuni, contravenții sau alte cazuri de violență, precum și întreprinde măsurile necesare prevăzute de legislație pentru soluționarea lor;
10. asigură condițiile necesare pentru efectuarea acțiunilor procesuale în cadrul procesului penal/contravențional;
11. asigură condițiile necesare pentru audierea victimelor violenței, într-un spațiu sigur și prietenos, dotat cu echipament pentru înregistrare audio-video;
12. asigură condițiile necesare pentru audierea victimei sau martorului în cazurile de violență în familie sau violență sexuală, în conformitate cu cerințele actelor normative și procesuale stabilite;
13. asigură diagnosticarea medicală și acordarea primului ajutor medical în situații de criză, după caz, referirea către serviciile medicale de urgență;
14. asigură desfășurarea examinării medico-legale a victimei violenței și/sau ridicarea urmelor biologice;
15. acordă suportul victimelor în realizarea drepturilor acestora de a solicita emiterea ordonanței de protecție;
16. asigură protecția victimelor prin aplicarea ordinului de restricție de urgență;
17. însoțește victima violenței pe parcursul desfășurării proceselor contravenționale/penale sau civile la care aceasta trebuie să participe, inclusiv și pe perioada de asistență, reabilitare și reintegrare, după caz. Însoțirea are loc de către specialiștii angajați, sau după caz, de către specialiștii contractați, în funcție de particularitățile procedurilor pe care victima urmează să le parcurgă;
18. organizează plasamentul victimei violenței, cu consimțământul acesteia, în Centre specializate de plasament temporar, în cazul în care revenirea acesteia la domiciliu prezintă un pericol pentru ea și membrii de familie;
19. solicită intervenția serviciului național unic pentru apelurile de urgență „112” în caz de urgență în sănătate sau alte situații ce nu admit amânarea acordării asistenței medicale;
20. referă, după caz, facilitează accesul victimei la servicii de suport, consiliere psihologică și alte servicii prestate de instituțiile publice, private sau organizații necomerciale (centre de plasament, centre de zi, direcții teritoriale de asistență socială, etc.) conform necesităților identificate.

**Secțiunea a 2-a**

**Resurse umane și managementul Centrului**

1. Regulamentul de organizare și funcționare a Centrului de Justiție Familială *(a subdiviziunii specializate/teritoriale)*, structura organizatorică și statul de personal, se aprobă, în conformitate cu prevederile actelor normative.
2. În cadrul Centrului sunt prestate servicii de asistență specializată de către specialiștii angajați nemijlocit în cadrul acestuia *(funcționari publici cu statut special/funcționari publici/angajați civili)*, precum și de alți specialiști ce prestează serviciile respective în condițiile legislației muncii *(angajați din cadrul altor autorități, instituții și/sau organizații necomerciale)*.
3. Personalul angajat în cadrul Centrului este constituit din: șeful Centrului *(funcționar public)*, polițiști *(funcționari publici cu statut special)*, jurist, psiholog, precum și personalul auxiliar *(angajați civili)*.
4. Sunt persoane delegate/contractate, specialiștii care, în conformitate cu atribuțiile funcționale, sunt abilitați să participe, în cadrul Centrului, la examinarea cazurilor, din următoarele domenii: asistență socială, asistență medicală, medicină legală, asistența juridică garantată de stat și alte domenii în funcție de necesități.
5. Șeful Centrului exercită următoarele atribuții:
6. conduce, coordonează și evaluează activitatea Centrului și calitatea serviciilor acordate;
7. asigură funcționarea Centrului conform standardelor minime de calitate
8. reprezintă Centrul în relațiile cu celelalte subdiviziuni ale Poliției, instituții și organizații din țară și străinătate, în limitele competențelor stabilite;
9. negociază și stabilește Acorduri de cooperare cu diverse instituții prestatoare de servicii;
10. asigură administrarea patrimoniului public, în conformitate cu principiile bunei guvernări;
11. aprobă procedurile operaționale standard interne privind acordarea asistenței și serviciilor specializate;
12. realizează managementul resurselor umane antrenate în cadrul Centrului;
13. organizează și menține funcționarea sistemului de control intern managerial;
14. exercită și alte funcții în conformitate cu legislația.
15. Specialiștii angajați exercită următoarele funcții:
16. investigarea și colectarea probelor;
17. desfășurarea acțiunilor procesuale;
18. aplicarea măsurilor de protecție;
19. oferirea serviciilor de consiliere juridică primară;
20. referirea victimei violenței către serviciile de asistență: juridică garantată de stat, medicală, socială sau de altă natură, în funcție de necesități;
21. acordarea asistenței psihologice de criză și evaluarea psihologică;
22. informarea victimei despre drepturile ei, inclusiv despre drepturile la protecție, etapele ce urmează a fi parcurse pe perioada aflării în cadrul Centrului precum și în procesul de post-referire;
23. exercită acțiuni necesare pentru audierea victimei sau martorului în cazurile de violență în familie sau violență sexuală, în conformitate cu cerințele actelor normative și procesuale stabilite;
24. realizarea altor sarcini în legătură cu exercitarea și natura funcției.
25. Specialiștii delegați/contractați exercită următoarele funcții, după cum urmează:
26. medic legist –asigură examinarea medico-legală a persoanei și colectarea în regim de urgență, a probelor biologice necesare. În cazul victimelor violenței, examinarea fizică a victimei va avea ca scop stabilirea gravității vătămării integrității corporale sau sănătății persoanei;
27. medic ginecolog:

a) participa la examinarea medico-legală a victimei împreună cu medicul-legist și contribuie la colectarea urmelor biologice;

b) efectueazăexaminarea ginecologică concomitent cu examinarea medico-legală;

d) colectează materialul necesar pentru diagnosticul maladiilor cu transmisie sexuală, eventual sarcină sau prescrie contracepția de urgență;

e) acordă primul ajutor ginecologic medical, din perspectiva contracepției și prevenirii maladiilor cu transmise sexuală.

1. asistentul medical:
2. acordă primul ajutor medical în situații de criză;
3. înregistrează victimele violenței care au fost supuse examinării medicale în cadrul Centrului în registrul de evidență;
4. evaluează starea generală și diagnosticul sănătății a victimei violenței, imediat ce s-a adresat la Centru;
5. întreține echipamentul și igienizează spațiul destinat examinării medicale;
6. efectuează evidența medicamentelor disponibile și necesare;
7. asigură, după caz, comunicarea cu instituțiile de sănătate publică și cu alte autorități abilitate;
8. referă victima violenței către serviciul național unic pentru apelurile de urgență „112”, în caz de urgență în sănătate sau alte situații ce nu admit amânarea acordării asistenței medicale;
9. asistă medicul pe parcursul examinării medico-legale;
10. contribuie la asigurarea integrității urmelor infracțiunii, prin informarea victimei privitor la comportamentul pe care aceasta trebuie să-l adopte, astfel încât să nu fie admisă distrugerea urmelor biologice, fie prin comportamentul propriu, fie de către o persoană terță.

4) asistentul social **-** întreprinde măsurile și activitățile necesare pentru realizarea necesităților sociale ale victimei violenței în scopul depășirii a unor situații de dificultate, după cum urmează:

a) evaluează situația victimei și perfectează dosarul acesteia pentru asistență în cadrul Centrului;

b) organizează interviul primar cu participarea psihologului și polițistului;

c) consultă asistentul social comunitar pentru evaluarea complexă a situației cu scopul de a preveni revictimizarea și/sau apariția riscurilor de escaladare a situației;

d) elaborează planul individualizat de asistență;

e) pregătește la necesitate, referirea victimei violenței către servicii specializate necesare;

f) monitorizează cazul, în conformitate cu actele normative privind „managementul de caz”.

5) avocatul **–** acordă asistență juridică gratuită victimelor violenței, în vederea:

a) depunerii cererii pentru aplicarea măsurilor de protecție în condițiile art. 2786 Cod de procedură civilă sau art. 2151 Cod de procedură penală;

b) înaintării plângerii despre săvârșirea violenței în familie sau a unei infracțiuni privind viața sexuală;

c) informării victimei despre drepturile ei, inclusiv acordării asistenței juridice victimelor violenței din momentul adresării către Centru în cauzele penale, contravenționale sau civile.

d) reprezentării victimei în diverse instanțe, în legătură cu examinarea cazului;

e) asistării victimei la acțiunile de audiere, după caz, alte acțiuni procesuale.

1. Cererile/demersurile cu privire la aplicarea măsurilor de protecție a victimelor în cazurile de violență în familie și violență sexuală, înregistrate de către Centru, se vor examina de instanța de judecată în conformitate cu prevederile legislației civile sau penale.
2. Participarea victimei violenței în familie și violenței sexuale la ședințele de judecată privind eliberarea ordonanței de protecție, poate avea loc, după caz, și prin intermediul sistemului de videoconferință, în conformitate cu prevederile legislației.
3. Pentru gestionarea și monitorizarea fiecărui caz de violență, șeful Centrului desemnează managerul de caz, care exercită următoarele sarcini:
4. realizează evaluarea multidimensională a necesităților victimei violenței;
5. elaborează, implementează și revizuiește planul individualizat de asistență;
6. monitorizează realizarea planului individual al victimei violenței în cadrul Centrului și întocmește raportul cu privire la rezultatele implementării acestuia;
7. informează victima violenței și reprezentantul legal (după caz) despre conținutul planul individualizat de asistență și rezultatele implementării acestuia;
8. coordonează și solicită informații, în limitele competențelor, de la personalul Centrului;
9. propune șefului Centrului revizuirea planului individualizat de asistență, în cazul în care, în procesul acordării asistenței specializate, se constată necesitatea realizării altor măsuri sociale pentru victima violenței, în vederea depășirii situațiilor de criză sau prevenirii revictimizării, precum și în cazul în care se solicită suplimentar audierea în condiții speciale, examinarea medico-legală sau evaluarea psihologică;
10. înregistrează cazul în sistemul de înregistrare a victimelor violenței;
11. însoțește victima violenței pe parcursul desfășurării proceselor contravenționale/penale sau civile, în funcție de particularitățile procedurilor pe care victima urmează să le parcurgă.

**Capitolul IV**

**DREPTURILE ȘI OBLIGAȚIILE**

**Secțiunea a 1-a**

**Drepturile și obligațiile Centrului**

1. Centrul are următoarele drepturi:

1) să colaboreze și să stabilească parteneriate cu autoritățile administrației publice centrale și locale, instituții și organizații necomerciale prestatoare de servicii, precum și cu agenți economici în scopul realizării obiectivelor sale, în conformitate cu legislația;

2) să utilizeze informațiile în scopul realizării unor statistici cu privire la serviciile oferite (păstrând confidențialitatea și anonimatul beneficiarilor);

3) să creeze, să dețină și să gestioneze baze de date oficiale/platforme destinate pentru monitorizarea cazului de violență, în condițiile legii;

4) să solicite și să primească, în modul stabilit de lege, de la persoanele fizice și juridice publice și private, date necesare pentru realizarea atribuțiilor funcționale;

5) să dețină, să stocheze, să folosească și să prelucreze date proprii în vederea exercitării atribuțiilor de serviciu;

6) să încheie acorduri de cooperare cu centrele de asistență și protecție a victimelor violenței și alte entități în vederea asigurării unor parteneriate eficiente pentru realizarea scopului și obiectivelor Centrului;

7) să convoace și să participe la grupuri de lucru, conferințe, seminare, mese rotunde și alte activități, organizate în domeniul de competență a Centrului, atât pe plan național cât și internațional;

8) să desfășoare programe de protecție după tehnici și metode elaborate în cadrul Centrului, în limitele prevederilor actelor normative relevante;

9) să participe la elaborarea și avizarea proiectelor actelor normative și documentelor de politici publice pe domeniul de competență;

10) să antreneze reprezentanți ai autorităților, instituțiilor publice, organizațiilor și societății civile în procesul de elaborare a actelor normative în domeniul de competență a Centrului;

11) să acceseze, prin intermediul Inspectoratului General al Poliției, mijloace financiare de la organizații donatoare și să le folosească în scopul realizării competențelor sale, conform legislației;

12) să colaboreze, în limitele competenței funcționale, cu serviciile similare din alte țări, autoritățile și instituțiile publice, precum și cu organizațiile necomerciale, abilitate cu competențe în domeniu;

13) să exercite și alte drepturi prevăzute în legislație.

1. Centrul are următoarele obligații:

1) să presteze servicii în conformitate cu standardele minime de calitate;

2) să asigure buna funcționare, dotarea spațiilor cu inventarul și utilajul necesar, conform standardelor minime de calitate;

3) să aplice politica și procedurile existente de respectare a confidențialității și protecție a datelor cu caracter personal ale beneficiarilor;

4) să asigure colaborarea intersectorială cu alți actori abilitați cu competențe în domeniul prevenirii și combaterii violenței în familie și violenței sexuale;

5) să asigure un sistem de recepționare, înregistrare, evidență și examinare a plângerilor reclamate de beneficiarii Centrului, în conformitate cu legislația;

6) să asigure referirea beneficiarilor către alte servicii și instituții în cazul apariției unor circumstanțe care impun o asemenea măsură;

7) în cazurile de violență în care sunt implicați copii, să aplice prevederile Legii nr. 140/2013 privind protecția specială a copiilor aflați în situație de risc și a copiilor separați de părinți, Instrucțiunilor privind mecanismul intersectorial de cooperare pentru identificarea, evaluarea, referirea, asistența și monitorizarea copiilor victime și potențiale victime ale violenței, neglijării, exploatării și traficului, aprobate prin Hotărârea Guvernului nr. 270/2014, precum și prevederile Regulamentului-cadru cu privire la organizarea și funcționarea Centrului regional de asistență integrată a copiilor victime/martori ai infracțiunilor și a Standardelor minime de calitate, aprobat prin Hotărârea Guvernului nr. 708/2019;

8)  să asigure transportarea beneficiarilor Centrului și/sau specialiștilor desemnați/delegați, în circumstanțe care impun o asemenea acțiune, pentru realizarea scopului și obiectivelor Centrului;

9) să asigure informarea societății cu privire la activitatea Centrului și să participe în campanii de informare a publicului larg despre fenomenul violenței în familie și violenței sexuale în vederea formării toleranței zero față de acest fenomen;

10) să dezvolte parteneriate cu organizațiile necomerciale, autoritățile administrației publice locale și alți prestatori de servicii, pentru a răspunde scopului și obiectivelor Centrului;

11) să contracteze și să procure servicii suplimentare, prin intermediul instituției în subordinea căreia se află Centrul, în conformitate cu Legea nr. 131/2015 privind achizițiile publice;

12) să asigure beneficiarilor accesul la aplicarea măsurilor de protecție și informarea cu privire la drepturile și obligațiile lor, în legătură cu aplicarea acestora;

13) să asigure implicarea specialiștilor în procesul de instruire continuă pe domeniile prioritare de activitate și în procesul de aplicare a programelor de prevenire a arderii profesionale pentru asigurarea presării serviciilor calitative;

14) să încurajeze și să sprijine beneficiarii să sesizeze orice formă de abuz din partea personalului, sau a altor beneficiari ai Centrului;

15) să asigure administrarea patrimoniului public, în conformitate cu principiile bunei guvernări.

**Secțiunea a 2-a**

**Drepturile victimei violenței în cadrul Centrului**

1. Victima violenței, beneficiară a Centrului, are următoarele drepturi:
2. să fie informată și să își exprime acordul în realizarea evaluării riscurilor și necesităților, precum și elaborarea planului individualizat de asistență.
3. să fie asistată și sprijinită de către personalul Centrului în realizarea obiectivelor planului individualizat de asistență a victimei violenței;
4. să participe la procesul de luare a deciziilor referitoare la acordarea serviciilor;
5. să-i fie asigurată confidențialitatea datelor cu caracter personal;
6. să solicite modificarea, suspendarea sau încetarea prestării serviciilor de către Centru;
7. să fie informată despre drepturile și obligațiile sale în cadrul Centrului;
8. să depună plângeri, în condițiile legislației, referitor la atitudinea și tratamentul aplicat de personalul Centrului.

**Capitolul IV**

**COMPETENȚA AUTORITĂȚILOR PUBLICE CENTRALE DE SPECIALITATE SI ALTOR INSTITUȚII**

1. Ministerul Muncii și Protecției Sociale exercită următoarele atribuții:
2. participarea conform competenței funcționale la elaborarea și avizarea actelor normative;
3. consolidarea capacităților profesioniștilor din domeniul social.
4. Ministerul Sănătății exercită următoarele atribuții:
5. acordarea suportului consultativ și metodic necesar pentru buna funcționare și organizare a activității personalului medical, pentru prestarea serviciilor integrate în cadrul Centrului, în conformitate cu prevederile acelor normative;
6. revizuirea cadrului normativ privind managementul clinic al violului în vederea perfectării mecanismelor de referire a victimelor violenței în cadrul sistemului asigurării obligatorii de asistență medicală.
7. Procurorii-șefi ai Procuraturilor teritoriale vor asigura desemnarea procurorilor specializați, abilitați cu competență în domeniu, în vederea realizării funcției prin prisma art. 5 din Legea nr. 3/2016 cu privire la Procuratură, precum și art. 52-53 Cod de procedură penală.
8. Consiliul Național pentru Asistența Juridică Garantată de Stat va asigura acordarea asistenței juridice gratuite în condițiile stabilite de Legea nr. 198/2007 cu privire la asistența juridică garantată de stat în procesul penal, contravențional și civil.
9. Centrul de Medicină Legală exercită următoarele atribuții:
10. desemnarea medicului legist pentru examinarea medico-legală a victimei violenței, prelevarea probelor biologice pentru scopuri medico-legale, precum și întocmirea raportului de constatare, după caz, de expertiză medico-legală;

2) colaborarea cu serviciile disponibile prin prisma Protocolului clinic standardizat „Managementul clinic al cazurilor de viol” aprobat prin ordinul ministrului sănătății nr. 908/2021.

**29.** Autoritățile publice locale de nivelul al doilea, vor asigura oferirea suportului necesar, prin desemnarea specialiștilor pentru prestarea serviciilor de asistență specializată integrată, acordate victimelor violenței în cadrul Centrului.